Muistilistaa+TopLaajaan+liittyen+17.11.2010

Heippa!

Kokoan taas samaan viestiin ajankohtaiset asiat. Suurin osa muistutuksena aiemmin informoimiani asioita, mutta jottei unohdu laittakaa taas päivämäärät itsellenne muistiin ja ottakaa yhteyttä jos kysyttävää.

Tuleva seminaari Helsingissä 13. ja 14.1.2011.

Ilmoittautuminen seminaariin tapahtuu webropolin kautta osoitteessa @http://www.webropol.com/P.aspx?id=497313&cid=96720072. Ilmoittautumiset 15.12.2010 mennessä. Seminaariin mahtuu mukaan 150 ensin ilmoittautunutta, joten kannattaa toimia nopeasti. Ohjelma rakentuu osoitteessa http://toplaaja.wikispaces.com/13.+ja+14.1.2011

Teidän tulee marraskuun loppuun (30.11.) mennessä toimittaa minulle esityksenne /esityksienne alustavat nimet, esittäjät ja minkä teeman alaseminaariin esityksenne toivotte tulevan. (Joiltain olen jo saanutkin tiedon, kiitos heille!) Kuten sanottu, kaikkien kokeiluhankkeiden oletetaan olevan äänessä vähintää yhdellä esityksellä, mutta useampiakin esityksiä saa toki tulla. Esitykset tulevat olemaan lyhyitä katsauksia tai esitelyjä (noin 15min./esitys). Esitykset toimivat yhteisen keskustelun pohjana ja parastamisen käynnistäjänä. Tarkoitus ei ole käydä taustoja kovin tarkkaan läpi vaan niistä voidaan sitten lähemmin kiinnostuneiden kanssa keskustella. Uudet vasta mukaan tulleet hankkeet esiintyvät kaikille yhteisessä osiossa ja esittelevät kokeiluhankkeensa muille. Jo pidempään mukana olleet hankkeet eivät pidä hanke-esittelyjä vaan tuovat seminaariin jonkin hyvän käytänteen, työkalun tai esimerkin muille jaettavaksi. Lisäksi kustakin kokeilusta olisi hyvä olla kirjallista materiaalia esitteen tai posterin muodossa, jotta pääsisimme mahdollisimman tehokkaasti esittelemään hankkeitamme. Levittäkää sanaa seminaarista myös muille työssäoppimisen parissa toimiville tai organisaationne johdon edustajille. Toivottavasti saadaan kuulijoita myös oman porukkamme ulkopuoleltakin.

Alkukartoitus tai tarkennettuhankesuunnitelma Tämän vuoden määrärahoista valtionavustusta saaneet toimitavat avustuksen käytöstä joko tarkennettu hankesuunnitelman tai alkukartoituksen marraskuun loppuun (30.11.2010) mennessä. Ne hankkeet tai osahankkeet, jotka aloittavat ikään kuin uuden mallin kokeilun laativat alkukartoituksen. Ne taas, jotka selvästi jatkavat aiemmin aloitettua kokeilua voivat alkukartoituksen sijaan tehdä tarkennetun hankesuunnitelman. Kummassakin kuvataan tavoitteet, toimenpiteet, arviointi ja tulosten levittäminen. Näiden kuvaamisessa voitte käyttää apuna interventiologiikka lomaketta, jonka voi liittää alkukartoitukseen tai hankesuunnitelmaan.

Palautteenkeruu Hankkeissa mukana olleilta opiskelijoita, opettajilta ja työelämäedustajilta pyydettiin keräämään palaute 5.11. mennessä, mutta olen luvannut jatkaa palautteen keruuaikaa marraskuun loppuun (30.11.2010) asti, jolloin kysely umpeutuu. Oppilaitoskohtaiset koonnit teen vain niille oppilaitoksille, joiden vastaajamäärä on riittävän iso vastaajan yksityisyyden takaamiseksi. Palautelomake löytyy osoitteesta http://www.webropol.com/Login.aspx?url=pirko.net. Opiskelijoiden salasana on TopLaaja1 Opettajien salasana on TopLaaja2 Työpaikkaohjaajien salasana on TopLaaja3

Tiimiverkosto Kirjoitin aiemmin... toivoisin, että kukin koordinaattori kävisi tarkistamassa kartan ja vahvistaisitte mukanaolonne laittamalla minulle tai suoraan wikiin tiedon kuka teiltä tulee toimimaan missäkin tiimissä. Tiedot toimijoista tulisi mahdollisuuksien mukaan saada viimeistään 17.11. mennessä. Mielummin jo aikaisemminkin. Tapaan tiimien vetäjät virtuaalikoulupäivien yhteydessä. Silloin sovimme tarkemmin tiimien käynnistämisestä. Tiimien vetäjät toimivat tammikuun seminaarissa alasessioiden puheenjohtajina, joten huolehtikaa, että pääsette silloin paikalle.

Interventiologiikat ja työssäoppimisen excelit Joidenkin hankkeiden osalta puuttuu vielä joko interventiologiikkakuvaus tai excelit, joilta puuttuvat kummatkin. Tapaan 14.12. sekä ministeriön että oph:n edustajat. Esittelen tuolloin heille kokeilua valtakunnallisena kokonaisuuten ja yksittäisiä hankkeita wikin kautta, joten kaikki tieto teiltä on ensiarvoisen tärkeää.

Viikonlopun sääennuste lupaa talvea, pakkasta, punaisia poskia, pulkkamäkiä, kynttilöitä, vilttiin kääriytymistä, villasukkia ja glögiä

Mukavaa talvista viikonloppua teille, -Nina-